Kamu bisa jelasin ke aku soal John Slattery dalam bahasa melayu?

John Slattery (lahir pada 13 Ogos 1963, di Boston, Massachusetts) merupakan seorang pelakon Amerika Syarikat. John merupakan anak kelima daripada enam orang adik-beradik. Beliau mempunyai empat orang kakak dan seorang adik lelaki. Beliau telah bertunang dengan Talia Balsam pada April 1998 dan akhirnya menjadi isteri beliau pada 30 Disember 1998 di Kauai, Hawaii. Beliau dikurniakan seorang anak. Beliau merupakan graduan Catholic University of America pada 1984

Penampilan pertamanya adalah pada 1988 apabila terlibat dalam siri TV Dirty Dozen :the Series. Beliau juga pernah muncul dalam beberapa siri TV yang tidak bertahan lama seperti Under Cover (1991), Homefront (1991), Feds (1997) dan Maggie (1998). Beliau turut terbabit dalam beberapa produksi siri mini seperti A Woman of Independent Means pada 1995 di samping Sally Field dan juga siri mini From the Earth to the Moon (1998) sebagai Walter Mondale. Selain itu, beliau pernah menjadi jemputan untuk siri-siri besar seperti Will and Grace (1998) sebagai Sam; Judging Amy (1999) sebagai suami Amy dan Sex and the City (1998) sebagai ahli politik yang pelik, Bill Kelley. Selain berlakon untuk televisyen, beliau turut melebarkan bakatnya menerusi lakonan teater. Pada 1989, beliau terlibat dalam pementasan Lisbon Traviata yang turut dibintangi oleh Nathan Lane. Beliau turut ditawarkan berlakon menerusi drama popular Desperate Housewives  sebagai Victor Lang yang juga dikhabarkan menjadi watak utama siri tersebut setelah menjadi suami kepada Gabrielle Solis (lakonan Eva Longoria) untuk musim ke-4.